Pascal Bodmer

Pascal Bodmer (født 4. januar 1991) er en tysk skihopper. Han representerer SV Meßstetten.

Bodmer debuterte i verdenscupen med en 32.-plass i Titisee-Neustadt 3. februar 2007. Han gjorde sine beste plasseringer i verdenscupen under sesongstarten i Kuusamo i november 2009. 27. november var han på det tyske laget som ble nummer 2 i lagkonkurransen, og dagen etter fikk han samme plassering i sesongens første individuelle renn. Han ble nummer 55 sammenlagt i verdenscupen sesongen 2008-09.

Pascal Bodmer har deltatt i junior-VM i 2007, 2008, 2009 og 2010. Han ble juniorverdensmester med Tyskland i lagkonkurransen i Zakopane i 2008. Hans beste plassering individuelt er 4.-plass i Štrbské Pleso i 2009.

 Referanser 

 Eksterne lenker 


Kategori:Tyske skihoppere
Kategori:Deltakere for Tyskland under Vinter-OL 2010
Kategori:Skihoppere under Vinter-OL 2010
Kategori:Fødsler i 1991
Kategori:Tyske mestere i skihopping
Kategori:Juniorverdensmestere i skihopping